দেশের ভবিষ্যত গঠনে শিক্ষকের ভূমিকা অপরিসীম, অভিমত আদালতের

ওয়েব ডেস্ক: দেশের ভবিষ্যত নাগরিকদের চরিত্র গঠনে শিক্ষকের ভূমিকা অপরিসীম। শুধু স্কুলের শ্রেণিকক্ষ নয়, তার বাইরেও তাঁদের ভূমিকা থাকে। ধর্ষণে অভিযুক্ত শিক্ষকের মামলায় অভিমত এলাহাবাদ হাইকোর্টের (Allahabad High Court)। ২০২০ ধর্ষিতা হন ওই ছাত্রী। তারপর মৃত্যু হয় নির্যাতিতার। ছাত্রীকে ধর্ষণের অভিযোগে অভিযুক্ত শিক্ষকের জামিন খারিজ করে আদালত। হাইকোর্ট উত্তরপ্রদেশ সরকারের (Uttar Pradesh Govt) থেকে জানতে চায় এই মামলায় কী পদক্ষেপ নেওয়া হয়েছে। আদালতে সরকারী আইনজীবী জানান, উচ্চপদস্থ আধিকারী বদলতি হয়েছেন। মহাকুম্ভের জন্য প্রশাসনিক কাজে চাপ বেড়েছে। এরপরই আদালত পদক্ষেপ নেওয়ার জন্য উত্তরপ্রদেশ সরকারকে ৬ সপ্তাহ সময় বেঁধে দিল দিল।

সোমবার মামলার শুনানিতে অভিযুক্ত শিক্ষকের জামিন খারিজ করে দেয় আদালত। আদালতের পর্যবেক্ষণ, ভবিষ্যৎ নাগরিকদের বৌদ্ধিক উন্নয়নের পাশাপাশি তাদের নাগরিক সচেতনতা এবং মূল্যবোধ তৈরিতে শিক্ষকের ভূমিকা অপরিসীম। একজন শিক্ষকের দায়িত্ব বহুমুখী। শুধু শিক্ষাদান নয়, শিক্ষার্থীদের মধ্যে দায়িত্ববোধ, মূল্যবোধ গড়ে তোলাতেও তাঁদের ভূমিকা থাকে। মন্তব্য বিচারপতির সঞ্জয় কুমার সিং এর। যদিও অভিযুক্ত আবেদনকারী যুক্তি দিয়েছিলেন যে তাকে এই মামলায় মিথ্যাভাবে ফাঁসানো হয়েছে, আদালত উল্লেখ করেছে যে ফৌজদারি আইনের ১৬১ ও ১৬৪ ধারায় যে বয়ান ক্ষতিগ্রস্ত দিয়েছে, সেখানে কোন পরস্পরবিরোধিতা নেই। তাই সম্পর্কিত অভিযোগ মিথ্যা বলে মনে করার আপাতত কোনও কারণ নেই। জানিয়েছে আদালত।

আরও পড়ুন: হাথরস ধর্ষিতার পরিবারকে পুনর্বাসন দেওয়ার সিদ্ধান্ত, সরকারকে সময় দিল এলাহাবাদ হাইকোর্ট

অবলা, সহায়হীন কিশোরীর প্রতি এমন নির্মম আচরণ তার ভবিষ্যৎ জীবনকে চরম সংকটে ফেলে দিয়েছে। এই ঘটনার প্রতিক্রিয়া তাকে বয়ে বেড়াতে হবে। যা তার মানসিক স্বাস্থ্যের জন্য অত্যন্ত ক্ষতিকর। এমন ঘটনায় দুই ধরনের সংকটের মুখোমুখি হতে হয় এইসব মেয়েদের। প্রথমত, তার সম্মান, নিরাপত্তাবোধ শারীরিকভাবে ধ্বংসপ্রাপ্ত হয়। যার জের তাকে ধারাবাহিকভাবে যন্ত্রণাবিদ্ধ করে চলে। দ্বিতীয়ত, এই ঘটনার পরিপ্রেক্ষিতে যে আইনি লড়াইয়ের মুখোমুখি তাকে হতে হয়, সেই পরিবেশ তার কাছে অপরিচিত। সেখানে সে একা। ফৌজদারির বিচার প্রক্রিয়ার যাবতীয় আলো এসে পড়ে তার ওপর। যেখানে সে নিয়ত বিপন্নবোধ করে চলে। যা তার পাওনা ছিলনা। অভিমত সহ জামিনের আবেদন খারিজ আদালতের।

অন্য খবর দেখুন